**Notă informativă**

**la proiectul Hotărîrii Guvernului „Cu privire la aprobarea proiectului de Lege pentru completarea şi modificarea Codului civil al Republicii Moldova nr. 1107-XV din 06 iunie 2002”.**

1. Temei pentru elaborare. Planul Naţional de armonizare a legislaţiei pentru anul 2014, aprobat prin Hotărîrea Guvernului nr. 28 din 22.01.2014 şi implementarea Strategiei în domeniul protecţiei consumatorilor pentru anii 2013-2020 aprobată prin Hotărîrea Guvernului nr. 560 din 24.07.2013.

**2. Scopul elaborării:** Crearea cadrului legal unitar, bazat pe concepte juridice clar definite, care reglementează drepturile consumatorilor privind pachetele de servicii pentru călătorii, vacanţe şi circuite.

**3. Generalităţi:** Proiectul legii creează cadrul legal necesar de armonizare cu prevederile Directivei 90/314/CEE a Consiliului din 13.06.1990 privind pachetele de servicii pentru călătorii, vacanţe şi circuite.

Conform pct. 58 al Planului Naţional de armonizare a legislaţiei pentru anul 2014, urma ca armonizarea legislaţiei naţionale cu Directiva 90/314/CEE din 13 iunie 1990, să fie efectuată printr-un act legislativ nou („Legea privind pachetele de servicii pentru călătorii, vacanţe şi circuite”). Ca rezultat a discuţiilor purtate în cadrul grupului de lucru format în vederea transpunerii Directivei 90/314/CEE şi a analizei impactului de reglementare (Procesul verbal nr.2 din 05.05.2014) sa ajuns la concluzia ca transpunerea prevederilor directivei printr-un act legislativ nou va crea dublarea prevederile cadrului normativ, legate de contractele de servicii turistice într-un act normativ suplimentar special. Completarea şi modificarea prevederilor contractuale legate de contractul de servicii turistice în Codul Civil în baza Directivei 90/314/CEE va asigura o concentrare a prevederilor legale într-un singur act legislativ şi va crea o claritate în obligativitatea prevederile legale la încheierea contractelor de servicii turistice.

Urmare analizei cap. XIX „Contractul de servicii turistice”, titlul III al cărţii a III-a Codului civil, în comparație cu prevederile Directivei 90/314/CEE se poate observa că unele aspecte generale ce ţine de contractul de servicii turistice corespund prevederilor sus numitei directive, totodată, unele prevederi din actul care urmează a fi armonizat în legislația națională au rămas nepreluate.

Astfel s-a constat lipsa unor elemente cheie în legislaţia naţională şi anume:

- lipsa normelor referitoare la tipul informațiilor care trebuie prezentate la etapa precontractuală;

- lipsa normelor prin care organizatorul în cazul cînd anulează pachetul de servicii înainte de data de plecare convenită, consumatorul are dreptul la un alt pachet de servicii de calitate echivalentă sau superioară, în cazul în care organizatorul și/sau detailistul pot să i le propună sau la rambursarea cât mai curând posibil a tuturor sumelor vărsate de consumator în temeiul contractului, ş.a.m.d.

Problema rezidă din caracterului nedezvoltat a cadrului legal care stabileşte cerinţe privind contractarea serviciilor turistice la etapa de informare precontractuală, răspunderea pentru prejudiciul cauzat în cazul unor servicii turistice defectuoase.

Prezenţa unor deficienţe şi probleme în sectorul turistic şi protecţiei consumatorilor beneficiari de pachete de servicii pentru călătorii,vacanţe şi circuite, ne indică petiţiile legate de calitatea prestării serviciilor turistice parvenite în adresa Agenţiei Protecţiei Consumatorilor şi Agenţiei Turismului, cum ar fi: neonorarea promisiunilor verbale oferite de către operatorii turistici-prestatori de servicii; necorespunderea condiţiilor de transport, de cazare, de deservire a celor promise (descrise) de către agenţia de turism, nerespectarea obligaţiunilor contractuale, ș.a. Astfel se păstrează premise pentru încălcări ale drepturilor legale ale consumatorilor, prevăzute de legislaţia în vigoare.

**4. Esenţa proiectului:** Proiectul consta în modificarea şi completarea prevederilor (art. 1132 - 1137, 1140) al Codului civil pentru al aduce în concordanţă cu prevederile Directivei 90/314/CEE.

Astfel completarea la art.1132 vine să stabilească normelor privind informarea consumatorului la etapa precontractuală în mod lizibil, clar şi precis privind preţul şi celelalte caracteristici corespunzătoare legate de pachetul de servicii turistice.

 Modificarea la art.1133 alin.(2) lit. d) vine să precizeze informația privind semnarea facultativă a unui contract de asigurare care ar permite acoperirea cheltuielilor anulării pachetului de servicii de către consumator sau costurile de asistență în caz de repatriere în caz de boală sau accident.

Completarea la art.1134 alin.(2) precizează posibilitatea prezentării clauzelor contractului clientului și pe alte forme de suport durabil decît hîrtia cum ar fi CD-uri, DVD-uri, hard discuri ale calculatoarelor personale, memorie flash-card, e-mail etc.

La art.1135 alin.(2) proiectul vine cu specificarea că în cazul cedării pachetului de servicii turistice unui terț, atunci cedentul și cesionarul răspund solidar în fața organizatorului sau agenției de turism pentru plata costului călătoriei, precum și a costurilor suplimentare care ar putea fi determinate de această cedare.

Modificarea la alin.(2) art.1136 vine să specifice care sunt condițiile de revizuire a prețului de servicii turistice, cu condiția că acest contract prevede expres posibilitate revizuirii prețului, ținînd seama de variațiile costului de transport, inclusiv costul carburantului, cursurilor de schimb aplicate pachetului de servicii turistice.

Completarea la art.1136 cu alin.(4) și (5) vine specifice dreptul turistului în cazul rezilierii contractului înainte de începerea călătoriei la un alt pachet de servicii sau la restituirea tuturor sumelor plătite organizatorului. Și în aceste cazuri dreptul turistului la despăgubire pentru neexecutarea contractului, cu specificarea cazurilor cînd organizatorul este exonerat de plata acestor despăgubiri.

Completarea la art.1140 stabilește obligația organizatorului de a răspunde pentru pagubele aduse consumatorilor prin neexecutarea sau executarea defectuoasă a contractului, cu excepția cazului în care erorile de executare a contractului nu pot fi imputate acestora sau unui alt furnizor de servicii;

**5. Măsuri instituţionale şi organizaţionale pe care le implică actul elaborat: Actul elaborat nu implică măsuri instituţionale. Prin proiectul legii nu se prevede instituirea unei autorităţi sau instituţii noi pentru implementarea prevederilor stabilite.**

**Măsuri organizatorice vor fi necesare la etapa de implementare a legii şi anume informarea şi instruirea agenţiilor economici prestatori de servicii turistice cu prevederile legale noi legate de informarea precontractuală ale consumatorilor cît şi cu cele contractuale. Aceste activităţi se vor desfăşura în limita atribuţiilor de serviciu, de către funcţionarii publici din cadrul Agenției Turismului.**

**În calitate de supraveghere şi control a domeniului turismului vine Agenția Turismului care la etapa de informare precontractuală şi contractuală va gestiona implementarea şi monitorizarea legii pentru completare şi modificare a unor legi. Î**

**Lansarea procesului consultativ de către părţile implicate s-a desfăşurat la etapa evaluării impactului de reglementare preliminar asupra activităţii de întreprinzător. Analiza preliminară a impactului de reglementare a fost supus discuţiilor în cadrul şedinţei de lucru din 11 iunie 2014 la care au participat autorităţile statului interesate (Ministerul Economiei; Ministerul Transporturilor şi Infrastructurii Drumurilor; Agenţia Turismului). În urma evaluării analizei impactului de reglementare preliminar sa propus să fiei transmis proiectul Legii pentru completarea şi modificarea Codului civil tuturor grupurilor de interes în vederea avizării proiectului de lege pentru completarea și armonizarea legislației în domeniul pachetelor de servicii pentru călătorii, vacanţe şi circuite.**

**Proiectul legii este plasat pe pagina web a Ministerului Economiei și va fi consultat cu ministerele și instituțiile interesate, mediul de afaceri, asociaţiile obşteşti de protecţie a consumatorilor şi din domeniul turismului, cu autorităţile şi instituţiile interesate.**

**Viceministru Valeriu TRIBOI**